title: Smernica Komisie 2010/89/EÚ zo 6. novembra 2010 , ktorou sa mení a dopĺňa smernica Rady 91/414/EHS s cieľom zaradiť chinmerak medzi účinné látky a ktorou sa mení a dopĺňa rozhodnutie 2008/934/ES Text s významom pre EHP

text:
               7.12.2010

               SK

               Úradný vestník Európskej únie

               L 320/3

         SMERNICA KOMISIE 2010/89/EÚ
   zo 6. novembra 2010,
   ktorou sa mení a dopĺňa smernica Rady 91/414/EHS s cieľom zaradiť chinmerak medzi účinné látky a ktorou sa mení a dopĺňa rozhodnutie 2008/934/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V nariadeniach Komisie (ES) č. 451/2000 (2) a (ES) č. 1490/2002 (3) sa ustanovujú podrobné pravidlá vykonávania tretej etapy pracovného programu uvedeného v článku 8 ods. 2 smernice 91/414/EHS a stanovuje sa zoznam účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Tento zoznam zahŕňa chinmerak.

               (2)

               V súlade s článkom 11e nariadenia (ES) č. 1490/2002 žiadateľ odvolal svoju podporu v súvislosti so zaradením príslušnej účinnej látky do prílohy I k smernici 91/414/EHS do dvoch mesiacov od doručenia návrhu hodnotiacej správy. Následne sa v súvislosti s nezaradením chinmeraku prijalo rozhodnutie Komisie 2008/934/ES z 5. decembra 2008 o nezaradení niektorých účinných látok do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky (4).

               (3)

               V súlade s článkom 6 ods. 2 smernice 91/414/EHS podal pôvodný oznamovateľ (ďalej len „žiadateľ“) novú žiadosť o uplatnenie skráteného konania podľa článkov 14 až 19 nariadenia Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadne a skrátené konanie pre hodnotenie účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do prílohy I k uvedenej smernici (5).

               (4)

               Žiadosť bola predložená Spojenému kráľovstvu, ktoré bolo v nariadení (ES) č. 451/2000 určené za spravodajský členský štát. Časová lehota na skrátené konanie bola dodržaná. Špecifikácia účinnej látky a odporúčané spôsoby použitia sa zhodujú s tými, ktoré boli predmetom rozhodnutia 2008/934/ES. Žiadosť tiež spĺňa ostatné formálne a procedurálne požiadavky uvedené v článku 15 nariadenia (ES) č. 33/2008.

               (5)

               Spojené kráľovstvo vyhodnotilo doplňujúce údaje predložené žiadateľom a vypracovalo dodatočnú správu. Dňa 18. júna 2009 so správou oboznámilo Európsky úrad pre bezpečnosť potravín (ďalej len „úrad“) a Komisiu. Úrad postúpil dodatočnú správu na pripomienkovanie ostatným členským štátom a žiadateľovi a prijaté pripomienky zaslal Komisii. V súlade s článkom 20 ods. 1 nariadenia (ES) č. 33/2008 a na žiadosť Komisie úrad 26. februára 2010 (6) predložil Komisii svoj záver v súvislosti s chinmerakom. Členské štáty a Komisia preskúmali návrh hodnotiacej správy, dodatočnú správu a záver úradu v rámci Stáleho výboru pre potravinový reťazec a zdravie zvierat a 28. októbra 2010 ju finalizovali vo forme revíznej správy Komisie týkajúcej sa chinmeraku.

               (6)

               Z rôznych vykonaných preskúmaní vyplýva, že možno očakávať, že prípravky na ochranu rastlín s obsahom chinmeraku vo všeobecnosti spĺňajú požiadavky stanovené v článku 5 ods. 1 písm. a) a b) smernice 91/414/EHS, najmä pokiaľ ide o použitia, ktoré boli preskúmané a podrobne opísané v revíznej správe Komisie. Je preto vhodné zaradiť chinmerak do prílohy I, aby sa zabezpečilo, že vo všetkých členských štátoch sa povolenia týkajúce sa prípravkov na ochranu rastlín, ktoré obsahujú túto účinnú látku, môžu udeľovať v súlade s ustanoveniami uvedenej smernice.

               (7)

               Bez toho, aby bol dotknutý uvedený záver, je vhodné získať ďalšie informácie o určitých konkrétnych bodoch. V článku 6 ods. 1 smernice 91/414/ES sa ustanovuje, že zaradenie látky do prílohy I môže podliehať určitým podmienkam. Je preto vhodné vyžadovať, aby žiadateľ predložil ďalšie informácie na potvrdenie výsledkov posúdenia rizika na základe najnovších vedeckých poznatkov o možnosti, že rastlinný metabolizmus povedie k otvoreniu chinolínového kruhu, rezíduách v striedajúcich sa plodinách a dlhodobom riziku pre dážďovky v dôsledku metabolitu BH 518-5.

               (8)

               Pred zaradením účinnej látky do prílohy I by sa mala poskytnúť primeraná lehota s cieľom umožniť členským štátom a zainteresovaným stranám pripraviť sa na splnenie nových požiadaviek, ktoré vyplynú z tohto zaradenia.

               (9)

               Bez toho, aby boli dotknuté povinnosti stanovené v smernici 91/414/EHS v dôsledku zaradenia účinnej látky do prílohy I, by sa po zaradení mala členským štátom poskytnúť lehota šiestich mesiacov na preskúmanie existujúcich povolení týkajúcich sa prípravkov na ochranu rastlín s obsahom chinmeraku, aby sa zabezpečilo splnenie požiadaviek stanovených v smernici 91/414/EHS, najmä v jej článku 13, a príslušných podmienok stanovených v prílohe I. Členské štáty by mali v prípade potreby zmeniť, nahradiť alebo odobrať existujúce povolenia v súlade s ustanoveniami smernice 91/414/EHS. Odchylne od uvedeného termínu by sa mala poskytnúť dlhšia lehota na predloženie a posúdenie úplnej dokumentácie prílohy III pre každý prípravok na ochranu rastlín pre každé plánované použitie v súlade s jednotnými zásadami stanovenými v smernici 91/414/EHS.

               (10)

               Zo skúseností s predchádzajúcimi zaradeniami účinných látok posudzovaných v rámci nariadenia Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 (2) smernice Rady 91/414/EHS o umiestnení na trh prípravkov na ochranu rastlín (7), do prílohy I k smernici 91/414/EHS vyplýva, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia preukáže prístup k dokumentácii spĺňajúcej požiadavky prílohy II k uvedenej smernici. Týmto objasnením sa však neustanovujú žiadne nové povinnosti pre členské štáty ani pre držiteľov povolení v porovnaní so smernicami, ktoré sa doteraz prijali a ktorými sa mení a dopĺňa príloha I.

               (11)

               Preto je vhodné smernicu 91/414/EHS zodpovedajúcim spôsobom zmeniť a doplniť.

               (12)

               V rozhodnutí Komisie 2008/934/ES z 5. decembra 2008 o nezaradení niektorých účinných látok do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky sa ustanovuje nezaradenie chinmeraku a odobratie povolení na prípravky na ochranu rastlín obsahujúce túto látku do 31. decembra 2011. Z prílohy k tomuto rozhodnutiu je potrebné vypustiť riadok týkajúci sa chinmeraku.

               (13)

               Preto je vhodné zodpovedajúcim spôsobom zmeniť a doplniť rozhodnutie 2008/934/ES.

               (14)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   V prílohe k rozhodnutiu 2008/934/ES sa vypúšťa riadok týkajúci sa chinmeraku.
   Článok 3
   Členské štáty prijmú a uverejnia najneskôr do 31. októbra 2011 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia uplatňujú od 1. novembra 2011.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 4
   1.   V súlade so smernicou 91/414/EHS členské štáty v prípade potreby do 1. novembra 2011 zmenia alebo odoberú existujúce povolenia týkajúce sa prípravkov na ochranu rastlín s obsahom chinmeraku ako účinnej látky.
   Do tohto dátumu overia najmä to, či sú podmienky prílohy I k tejto smernici týkajúce sa chinmeraku splnené, s výnimkou tých, ktoré sú stanovené v časti B položky týkajúcej sa tejto účinnej látky, a či držiteľ povolenia má dokumentáciu spĺňajúcu požiadavky prílohy II k tejto smernici alebo má k nej prístup v súlade s podmienkami článku 13 tejto smernice.
   2.   Odchylne od odseku 1 členské štáty prehodnotia každý povolený prípravok na ochranu rastlín s obsahom chinmeraku ako jedinej účinnej látky alebo jednej z viacerých účinných látok, z ktorých všetky boli najneskôr do 30. apríla 2011 uvedené v prílohe I k smernici 91/414/EHS, v súlade s jednotnými zásadami ustanovenými v prílohe VI k smernici 91/414/EHS, na základe dokumentácie spĺňajúcej požiadavky prílohy III k uvedenej smernici a s prihliadnutím na časť B položky v prílohe I k tejto smernici týkajúcej sa chinmeraku. Na základe tohto hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po uvedenom určení členské štáty:

               a)

               v prípade prípravku s obsahom chinmeraku ako jedinej účinnej látky v prípade potreby zmenia alebo odoberú povolenie najneskôr do 30. apríla 2015, alebo

               b)

               v prípade prípravku s obsahom chinmeraku ako jednej z viacerých účinných látok v prípade potreby zmenia alebo odoberú povolenie najneskôr do 30. apríla 2015 alebo do dátumu určeného na takúto zmenu alebo odobratie v príslušnej smernici alebo smerniciach, ktorými sa príslušná látka alebo látky dopĺňajú do prílohy I k smernici 91/414/EHS, podľa toho, ktorý z týchto dátumov nastane neskôr.

         Článok 5
   Táto smernica nadobúda účinnosť 1. mája 2011.
   Článok 6
   Táto smernica je určená členským štátom.

      V Bruseli 6. novembra 2010

            Za Komisiu

            predseda

         José Manuel BARROSO

      (1)  Ú. v. ES L 230, 19.8.1991, s. 1.

      (2)  Ú. v. ES L 55, 29.2.2000, s. 25.

      (3)  Ú. v. ES L 224, 21.8.2002, s. 23.

      (4)  Ú. v. EÚ L 333, 11.12.2008, s. 11.

      (5)  Ú. v. EÚ L 15, 18.1.2008, s. 5.

      (6)  Európsky úrad pre bezpečnosť potravín; Záver z partnerského preskúmania účinnej látky chinmerak z hľadiska posúdenia rizika pesticídov. Vestník EFSA 2010; 8(3):1523. [68 pp.]. doi:10.2903/j.efsa.2010.1523. K dispozícii na webovej stránke: www.efsa.europa.eu

      (7)  Ú. v. ES L 366, 15.12.1992, s. 10.

      PRÍLOHA
      Na koniec tabuľky v prílohe I k smernici 91/414/EHS sa dopĺňa táto položka.

                     Č.

                     Spoločný názov, identifikačné čísla

                     Názov IUPAC

                     Čistota (1)

                     Účinnosť od

                     Zaradenie platí do

                     Osobitné ustanovenia

                     „316

                     Chinmerak
                     č. CAS: 90717-03-6

                     č. CIPAC: 563

                        Kyselina 7-chlór-3-metylchinolín-8-karboxylová

                     ≥ 980 g/kg

                     1. mája 2011

                     30. apríla 2021

                     ČASŤ A
                     Povolené môžu byť len použitia ako herbicíd.
                     ČASŤ B
                     Na implementáciu jednotných zásad prílohy VI sa zohľadnia závery revíznej správy týkajúcej sa chinmeraku finalizovanej Stálym výborom pre potravinový reťazec a zdravie zvierat 28. októbra 2010, a najmä jej dodatky I a II.
                     V rámci tohto celkového hodnotenia členské štáty venujú osobitnú pozornosť:

                                 —

                                 ochrane podzemných vôd, keď sa účinná látka používa v regiónoch s citlivými pôdnymi a/alebo klimatickými podmienkami;

                                 —

                                 vystaveniu spotrebiteľov účinkom rezíduí chinmeraku (a jeho metabolitov) prostredníctvom potravy v nasledujúcich striedajúcich sa plodinách.

                                 —

                                 riziku pre vodné organizmy a dlhodobému riziku pre dážďovky.

                           Podmienky povolenia zahŕňajú v prípade potreby opatrenia na zmiernenie rizika.
                     Príslušné členské štáty požiadajú o predloženie informácií o:

                                 —

                                 možnosti, že rastlinný metabolizmus povedie k otvoreniu chinolínového kruhu,

                                 —

                                 rezíduách v striedajúcich sa plodinách a dlhodobom riziku pre dážďovky v dôsledku metabolitu BH 518-5.

                           Zabezpečia, aby žiadateľ poskytol Komisii takéto potvrdzujúce údaje a informácie do 30. apríla 2013.“

         (1)  Ďalšie údaje o charaktere a špecifikácii účinnej látky sú uvedené v revíznej správe.


title: Smernica Komisie 2010/25/EÚ z  18. marca 2010 , ktorou sa mení a dopĺňa smernica Rady 91/414/EHS s cieľom zaradiť penoxsulam, prochinazid a spirodiklofén medzi účinné látky (Text s významom pre EHP)

text:
               19.3.2010

               SK

               Úradný vestník Európskej únie

               L 69/11

         SMERNICA KOMISIE 2010/25/EÚ
   z 18. marca 2010,
   ktorou sa mení a dopĺňa smernica Rady 91/414/EHS s cieľom zaradiť penoxsulam, prochinazid a spirodiklofén medzi účinné látky
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V súlade s článkom 6 ods. 2 smernice 91/414/EHS dostalo Taliansko 29. novembra 2002 od spoločnosti Dow AgroScience žiadosť o zaradenie účinnej látky penoxsulam do prílohy I k smernici 91/414/EHS. Rozhodnutím Komisie 2004/131/ES (2) sa potvrdilo, že dokumentácia je „úplná“ v tom zmysle, že v zásade spĺňa požiadavky týkajúce sa údajov a informácií stanovené v prílohách II a III k smernici 91/414/EHS.

               (2)

               V súlade s článkom 6 ods. 2 smernice 91/414/EHS dostalo Spojené kráľovstvo 9. januára 2004 od spoločnosti DuPont Ltd žiadosť o zaradenie účinnej látky prochinazid do prílohy I k smernici 91/414/EHS. Rozhodnutím Komisie 2004/686/ES (3) sa potvrdilo, že dokumentácia je „úplná“ v tom zmysle, že v zásade spĺňa požiadavky týkajúce sa údajov a informácií stanovené v prílohách II a III k smernici 91/414/EHS.

               (3)

               V súlade s článkom 6 ods. 2 smernice 91/414/EHS dostalo Holandsko 23. augusta 2001 od spoločnosti Bayer CropScience žiadosť o zaradenie účinnej látky spirodiklofén do prílohy I k smernici 91/414/EHS. Rozhodnutím Komisie 2002/593/ES (4) sa potvrdilo, že dokumentácia je „úplná“ v tom zmysle, že v zásade spĺňa požiadavky týkajúce sa údajov a informácií stanovené v prílohách II a III k smernici 91/414/EHS.

               (4)

               V súlade s ustanoveniami článku 6 ods. 2 a 4 smernice 91/414/EHS sa prehodnotili účinky uvedených účinných látok na ľudské zdravie a životné prostredie v prípade spôsobov použitia, ktoré navrhli žiadatelia. Vymenované spravodajské členské štáty predložili návrhy hodnotiacich správ pre penoxsulam (10. februára 2005), pre prochinazid (14. marca 2006) a pre spirodiklofén (21. apríla 2004).

               (5)

               Hodnotiace správy členské štáty a pracovná skupina EFSA pre hodnotenie partnersky preskúmali a predložili Komisii formou vedeckej správy EFSA týkajúcej sa penoxsulamu 31. augusta 2009 (5), vedeckej správy EFSA týkajúcej sa prochinazidu 13. októbra 2009 (6) a vedeckej správy EFSA týkajúcej sa spirodiklofénu 27. júla 2009 (7). Členské štáty a Komisia tieto správy a návrhy hodnotiacich správ preskúmali v rámci Stáleho výboru pre potravinový reťazec a zdravie zvierat a 22. januára 2010 ich finalizovali vo forme revíznych správ Komisie týkajúcich sa penoxsulamu, prochinazidu a spirodiklofénu.

               (6)

               Na základe rôznych vykonaných preskúmaní možno očakávať, že prípravky na ochranu rastlín s obsahom uvedených účinných látok vo všeobecnosti spĺňajú požiadavky stanovené v článku 5 ods. 1 písm. a) a b) a článku 5 ods. 3 smernice 91/414/EHS, najmä pokiaľ ide o spôsoby použitia, ktoré boli preskúmané a podrobne opísané v revíznej správe Komisie. Preto je vhodné zaradiť penoxsulam, prochinazid a spirodiklofén do prílohy I k uvedenej smernici s cieľom zabezpečiť, aby sa povolenia na prípravky na ochranu rastlín s obsahom týchto účinných látok mohli vo všetkých členských štátoch udeľovať v súlade s ustanoveniami uvedenej smernice.

               (7)

               Bez toho, aby bol dotknutý uvedený záver, je vhodné získať ďalšie informácie o určitých konkrétnych bodoch. V článku 6 ods. 1 smernice 91/414/EHS sa stanovuje, že zaradenie látky do prílohy I môže podliehať určitým podmienkam. V prípade penoxsulamu je vhodné vyžadovať, aby oznamovateľ predložil ďalšie informácie o riziku pre vyššie vodné rastliny vyskytujúce sa mimo ošetrovanej plochy.

               (8)

               Bez toho, aby boli dotknuté povinnosti stanovené v smernici 91/414/EHS v dôsledku zaradenia účinnej látky do prílohy I, by sa členským štátom mala po zaradení poskytnúť lehota šiestich mesiacov na preskúmanie existujúcich dočasných povolení na prípravky na ochranu rastlín obsahujúce penoxsulam, prochinazid alebo spirodiklofén na zabezpečenie splnenia požiadaviek stanovených v smernici 91/414/EHS, a najmä v jej článku 13, ako aj príslušných podmienok stanovených v prílohe I. Členské štáty by mali súčasné dočasné povolenia zmeniť na trvalé povolenia alebo by tieto dočasné povolenia mali zmeniť a doplniť alebo odobrať v súlade s ustanoveniami smernice 91/414/EHS. Odchylne od uvedenej lehoty by sa mala poskytnúť dlhšia lehota na predloženie a posúdenie úplnej dokumentácie prílohy III týkajúcej sa každého prípravku na ochranu rastlín na každé plánované použitie v súlade s jednotnými zásadami stanovenými v smernici 91/414/EHS.

               (9)

               Preto je vhodné smernicu 91/414/EHS zodpovedajúcim spôsobom zmeniť a doplniť.

               (10)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   1.   Členské štáty prijmú a uverejnia najneskôr do 31. januára 2011 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Uvedené ustanovenia uplatňujú od 1. februára 2011.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   1.   V súlade so smernicou 91/414/EHS členské štáty v prípade potreby zmenia a doplnia alebo odoberú existujúce povolenia na prípravky na ochranu rastlín, ktoré obsahujú penoxsulam, prochinazid alebo spirodiklofén ako účinnú látku, do 31. januára 2011. Do tohto dátumu overia najmä to, či sa splnili podmienky stanovené v prílohe I k uvedenej smernici, týkajúce sa penoxsulamu, prochinazidu a spirodiklofénu, s výnimkou tých, ktoré sú stanovené v časti B položky týkajúcej sa danej účinnej látky, a či držiteľ povolenia má dokumentáciu spĺňajúcu požiadavky prílohy II k uvedenej smernici alebo má k nej prístup v súlade s podmienkami článku 13 ods. 2 uvedenej smernice.
   2.   Odchylne od odseku 1 členské štáty opätovne prehodnotia najneskôr do 31. júla 2010 každý povolený prípravok na ochranu rastlín s obsahom penoxsulamu, prochinazidu alebo spirodiklofénu ako jedinej účinnej látky alebo ako jednej z viacerých účinných látok, z ktorých všetky sú uvedené v prílohe I k smernici 91/414/EHS, v súlade s jednotnými zásadami stanovenými v prílohe VI k smernici 91/414/EHS, na základe dokumentácie spĺňajúcej požiadavky prílohy III k uvedenej smernici a s prihliadnutím na časť B položky týkajúcej sa penoxsulamu, prochinazidu alebo spirodiklofénu v prílohe I k uvedenej smernici. Na základe tohto hodnotenia určia, či výrobok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po tomto určení členské štáty postupujú takto:

               a)

               ak ide o prípravok obsahujúci penoxsulam, prochinazid alebo spirodiklofén ako jedinú účinnú látku, v prípade potreby zmenia a doplnia alebo odoberú povolenie najneskôr do 31. januára 2012, alebo

               b)

               v prípade prípravku, ktorý obsahuje penoxsulam, prochinazid alebo spirodiklofén ako jednu z niekoľkých účinných látok, v prípade potreby zmenia a doplnia alebo odoberú povolenie najneskôr do 31. januára 2012 alebo do dátumu, ktorý je stanovený pre takúto zmenu a doplnenie alebo odobratie v príslušnej smernici alebo smerniciach, ktorými sa dopĺňala príslušná látka alebo látky do prílohy I k smernici 91/414/EHS, podľa toho, ktorý dátum nastane neskôr.

         Článok 4
   Táto smernica nadobúda účinnosť 1. augusta 2010.
   Článok 5
   Táto smernica je určená členským štátom.

      V Bruseli 18. marca 2010

            Za Komisiu

            predseda

         José Manuel BARROSO

      (1)  Ú. v. ES L 230, 19.8.1991, s. 1.

      (2)  Ú. v. EÚ L 37, 10.2.2004, s. 34.

      (3)  Ú. v. EÚ L 313, 12.10.2004, s. 21.

      (4)  Ú. v. ES L 192, 11.7.2002, s. 60.

      (5)  Vedecká správa EFSA (2009) 343, 1 – 90, Záver partnerského preskúmania účinnej látky penoxsulam z hľadiska posúdenia rizika pesticídov (finalizovaná 31. augusta 2009).

      (6)  Vedecká správa EFSA (2009) 7(10):1350, 1 – 135, Záver partnerského preskúmania účinnej látky prochinazid z hľadiska posúdenia rizika pesticídov (finalizovaná 13. októbra 2009).

      (7)  Vedecká správa EFSA (2009) 339, 1 – 86, Záver partnerského preskúmania účinnej látky spirodiklofén z hľadiska posúdenia rizika pesticídov (finalizovaná 27. júla 2009).

      PRÍLOHA
      Na konci tabuľky v prílohe I k smernici 91/414/EHS sa dopĺňajú tieto riadky:

                     Číslo

                     Spoločný názov, identifikačné čísla

                     Názov IUPAC

                     Čistota (1)

                     Účinnosť od

                     Zaradenie platí do

                     Osobitné ustanovenia

                     „306

                     penoxsulam
                     č. CAS 219714-96-2
                     číslo CIPAC 758

                        3-(2,2-difluóretoxy)-N-(5,8-dimetoxy[1,2,4]triazolo[1,5-c]pyrimidín-2-yl)-α,α,α-trifluórtoluén-2-sulfonamid

                     > 980 g/kg
                     nečistota
                     bis-CHYMP
                     2-chlór-4-[2-(2-chlór-5-metoxy-4-pyrimidinyl)hydrazino]-5-metoxypyrimidín nesmie prekročiť 0,1 g/kg v technickom materiáli

                     1. augusta 2010

                     31. júla 2020

                     ČASŤ A
                     Povolené môžu byť len použitia ako herbicíd.
                     ČASŤ B
                     Pri uplatňovaní jednotných zásad prílohy VI sa zohľadňujú závery revíznej správy týkajúcej sa penoxsulamu, finalizovanej Stálym výborom pre potravinový reťazec a zdravie zvierat 22. januára 2010, a najmä jej dodatky I a II.
                     Pri tomto celkovom posúdení musia členské štáty venovať osobitnú pozornosť:

                                 —

                                 ochrane vodných organizmov,

                                 —

                                 vystaveniu spotrebiteľov účinkom rezíduí metabolitu BSCTA prostredníctvom potravy v nasledujúcich striedajúcich sa plodinách,

                                 —

                                 ochrane podzemných vôd, ak sa účinná látka použije v regiónoch s citlivými pôdnymi a/alebo klimatickými podmienkami.

                           V prípade potreby podmienky povolenia zahŕňajú opatrenia na zníženie rizika.
                     Príslušné členské štáty zabezpečia, aby oznamovateľ predložil Komisii ďalšie informácie s cieľom zabrániť riziku pre vyššie vodné rastliny vyskytujúce sa mimo ošetrovanej plochy. Zabezpečia, aby oznamovateľ poskytol Komisii takéto informácie do 31. júla 2012.
                     Spravodajský členský štát informuje Komisiu v súlade s článkom 13 ods. 5 o špecifikácii technického materiálu, ktorý bol komerčne vyrobený.

                     307

                     prochinazid
                     č. CAS 189278-12-4
                     číslo CIPAC 764

                        6-jód-2-propoxy-3-propylchinazolín-4(3H)-ón

                     ≥ 950 g/kg

                     1. augusta 2010

                     31. júla 2020

                     ČASŤ A
                     Povolené môžu byť len použitia ako fungicíd.
                     ČASŤ B
                     Pri uplatňovaní jednotných zásad prílohy VI sa zohľadňujú závery revíznej správy týkajúcej sa prochinazidu, finalizovanej Stálym výborom pre potravinový reťazec a zdravie zvierat 22. januára 2010, a najmä jej dodatky I a II.
                     Pri tomto celkovom posúdení musia členské štáty venovať osobitnú pozornosť:

                                 —

                                 dlhodobému riziku pre vtáctvo živiace sa dážďovkami v prípade použitia pri vínnej réve,

                                 —

                                 riziku pre vodné organizmy,

                                 —

                                 vystaveniu spotrebiteľov účinkom rezíduí prochinazidu prostredníctvom potravy v produktoch živočíšneho pôvodu a nasledujúcich striedajúcich sa plodinách,

                                 —

                                 bezpečnosti operátora.

                           V prípade potreby podmienky povolenia zahŕňajú opatrenia na zníženie rizika.
                     Spravodajský členský štát informuje Komisiu v súlade s článkom 13 ods. 5 o špecifikácii technického materiálu, ktorý bol komerčne vyrobený.

                     308

                     spirodiklofén
                     č. CAS 148477-71-8
                     číslo CIPAC 737

                        3-(2,4-dichlórfenyl)-2-oxo-1-oxaspiro[4.5]dec-3-en-4-yl 2,2-dimetylbutyrát

                     ≥ 965 g/kg
                     v technickom materiáli nesmú prekročiť určité množstvo tieto nečistoty:
                     3-(2,4-dichlórfenyl)-4-hydroxy-1-oxaspiro[4.5]dec-3-en-2-ón (BAJ-2740 enol): ≤ 6 g/kg
                     N,N-dimetylacetamid: ≤ 4 g/kg

                     1. augusta 2010

                     31. júla 2020

                     ČASŤ A
                     Povolené môže byť len použitie ako akaricíd alebo insekticíd.
                     ČASŤ B
                     Pri uplatňovaní jednotných zásad prílohy VI sa zohľadňujú závery revíznej správy týkajúcej sa spirodiklofénu, finalizovanej Stálym výborom pre potravinový reťazec a zdravie zvierat 22. januára 2010, a najmä jej dodatky I a II.
                     Pri tomto celkovom posúdení musia členské štáty venovať osobitnú pozornosť:

                                 —

                                 dlhodobému riziku pre vodné organizmy,

                                 —

                                 bezpečnosti operátora,

                                 —

                                 riziku pre včelie larvy.

                           V prípade potreby by mali podmienky povolenia zahŕňať opatrenia na zníženie rizika.“

         (1)  Ďalšie podrobnosti týkajúce sa identity a špecifikácie účinných látok sú uvedené v revíznej správe.


title: Smernica Rady zo 7. marca 1985 o normách kvality ovzdušia pre oxid dusičitý

text:
Dôležité právne oznámenie

|

31985L0203

Úradný vestník L 087 , 27/03/1985 S. 0001 - 0007 Španielske špeciálne vydanie: Kapitola 15 Zväzok 5 S. 0133  Portugalské špeciálne vydanie Kapitola 15 Zväzok 5 S. 0133  Fínske špeciálne vydanie: Kapitola 15 Zväzok 6 S. 0213  Švédske špeciálne vydanie: Kapitola 15 Zväzok 6 S. 0213

		Smernica Radyzo 7. marca 1985o normách kvality ovzdušia pre oxid dusičitý(85/203/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, a najmä na jej články 100 a 235,so zreteľom na návrh Komisie [1],so zreteľom na stanovisko Zhromaždenia [2],so zreteľom na stanovisko Hospodárskeho a sociálneho výboru [3],keďže akčné programy Európskeho spoločenstva pre životné prostredie v rokoch 1973 [4], 1977 [5] a 1982 [6] určujú, že sú uprednostnené opatrenia proti oxidu dusičitému pre jeho škodlivosť a vzhľadom na aktuálny stav vedomostí o jeho účinkoch na ľudské zdravie a životné prostredie;keďže nedostatok technických a vedeckých informácií môže umožniť Rade prijať špecifické normy pre životné prostredie všeobecne a vzhľadom na to, že prijatie limitných hodnôt na ochranu ľudského zdravia bude takisto prispievať k ochrane životného prostredia;keďže akékoľvek nezhody medzi už uplatňovanými opatreniami alebo zavádzanými v rôznych členských štátoch s ohľadom na oxid dusičitý v ovzduší môžu spôsobiť nerovnaké podmienky hospodárskej súťaže a môžu v priamom dôsledku ovplyvniť úlohu spoločného trhu; keďže sa môže preto aproximácia právnych predpisov uvedená v článku 100 zmluvy v tejto oblasti uskutočniť;keďže jedna zo základných úloh spoločenstva je propagovať v spoločenstve harmonický vývoj ekonomických aktivít a následného rovnomerného rozšírenia, ktoré je nepredstaviteľné bez útoku na znečistenie a zlý stav, alebo zlepšenia kvality života a ochrany životného prostredia; keďže zmluva neposkytovala nevyhnutnú právomoc, východisko musí byť poskytnuté v článku 235 zmluvy;keďže s cieľom konkrétnej ochrany ľudského zdravia a životného prostredia je nevyhnutné ustanoviť pre oxid dusičitý limitnú hodnotu, ktorá nesmie byť prekročená na území členských štátov počas špecifikovaného obdobia, a keďže táto hodnota bude založená na výsledkoch vykonanej práce pre Svetovú zdravotnícku organizáciu, zvlášť s ohľadom na dávkové/dôsledkové vzťahy, ktoré sú stanovené pre túto znečisťujúcu látku;keďže, napriek prijatým opatreniam, nemusí byť možné vyhovieť limitnej hodnote v určitých oblastiach; keďže členským štátom môžu byť udelené dočasné odchýlky od podmienok, ktoré predložili do plánov Komisie na postupné zlepšenie kvality ovzdušia v týchto oblastiach;keďže sa očakáva, že Rada zakrátko vypracuje ďalší právny akt umožňujúci členským štátom zaviesť výrazne nižšie limitné hodnoty pre vylučované plyny z motorových vozidiel;keďže opatrenia prijaté v tejto smernici musia byť hospodársky prijateľné a kompatibilné s vyváženým vývojom;keďže oxid dusičitý je tiež predchodcom vo vytváraní fotochemických oxidantov, ktoré môžu byť škodlivé pre človeka a životné prostredie, a vzhľadom na to, že preventívne akcie môžu napomôcť redukciu ich vytvárania;vzhľadom na to, že je nevyhnutné založiť meracie stanice na monitorovanie oxidu dusičitého v súlade s limitnou hodnotou, a vzhľadom na to, že je žiaduce, aby tieto stanice tiež merali oxid dusitý, ktorý je prechodným javom pri vytváraní oxidu dusičitého;keďže z pohľadu existencie odlišných metód analýzy v členských štátoch je nevyhnutné umožniť, pod určitými podmienkami, používanie iných metód analýzy, ako sú referenčné metódy ustanovené v tejto smernici;keďže navyše k limitnej hodnote je potrebné vytvoriť smerné hodnoty s cieľom zlepšenia ochrany ľudského zdravia a prispenia k dlhodobej ochrane životného prostredia;keďže nasledujúce zmeny v referenčných metódach analýzy, uvedené v tejto smernici, môžu byť žiaduce z hľadiska technického a vedeckého pokroku v tejto oblasti; keďže s cieľom uľahčenia realizácie práce nevyhnutnej na tento účel, bude prijatá procedúra na založenie úzkej spolupráce medzi členskými štátmi a Komisiou v rámci Výboru pre prispôsobenie vedeckému a technickému pokroku,PRIJALA TÚTO SMERNICU:Článok 11. Cieľom tejto smernice je:- ustanoviť limitnú hodnotu (príloha I) pre oxid dusičitý v atmosfére špeciálne pre napomáhanie ochrany ľudí pred účinkami oxidu dusičitého v životnom prostredí,- ustanoviť smerné hodnoty (príloha II) pre oxid dusičitý v atmosfére s cieľom zlepšenia ochrany ľudského zdravia a prispenia k dlhodobej ochrane životného prostredia.2. Táto smernica sa nevzťahuje na vystavenie v práci alebo vnútri budov.Článok 2Pre ciele tejto smernice:- "limitná hodnota" znamená koncentráciu oxidu dusičitého, ako je definovaný v tabuľke prílohy I, ktorá nesmie byť prekročená na území členských štátov počas špecifikovaných období a za podmienok ustanovených v nasledujúcich článkoch,- "smerné hodnoty" znamenajú koncentrácie oxidu dusičitého, ako je uvedené v prílohe II uvažovaných počas špecifikovaného obdobia a určených predovšetkým na to, aby slúžili ako referenčné body na založenie špecifických schém v oblastiach určených členskými štátmi.Článok 31. Členské štáty prijmú nevyhnutné opatrenia na zaručenie, že od 1. júla 1987 namerané koncentrácie oxidu dusičitého v atmosfére v súlade s prílohou III nebudú vyššie ako limitná hodnota uvedená v prílohe I.2. Ak však za určitých okolností koncentrácie oxidu dusičitého v atmosfére v určitých oblastiach, napriek prijatým opatreniam, pravdepodobne prekročia limitnú hodnotu v prílohe I po 1. júli 1987, dotknutý členský štát o tom informuje Komisiu pred 1. júlom 1987.Čo najskôr predložia plány na postupné zlepšovanie kvality ovzdušia v týchto oblastiach Komisii. Tieto plány, zostavené na základe relevantných informácií o prírode, pôvode a vývoji tohto znečistenia, budú konkrétne opisovať prijaté opatrenia alebo tie, ktoré sa majú prijať, a zavedené postupy alebo tie, ktoré sa majú zaviesť, dotknutým členským štátom. Tieto opatrenia a postupy musia viesť k zníženiu koncentrácií oxidu dusičitého v atmosfére v týchto oblastiach na hodnoty nepresahujúce limitnú hodnotu uvedenú v prílohe I čím skôr a najneskôr do 1. januára 1994.Článok 41. V oblastiach, v ktorých je podľa uváženia dotknutého členského štátu nevyhnutné limitovať predvídaný nárast znečistenia oxidom dusičitým alebo ho predchádzať, konkrétne v prípade mestského alebo priemyselného vývoja, môže ustanoviť hodnoty nižšie ako limitná hodnota v prílohe I.2. V tých oblastiach, o ktorých dotknutý členský štát uvažuje, že by im mala byť poskytnutá osobitná ochrana životného prostredia, môže stanoviť hodnoty, ktoré sú všeobecne nižšie ako smerné hodnoty v prílohe II.Článok 5Členské štáty môžu kedykoľvek ustanoviť hodnoty prísnejšie ako tie, ktoré sú ustanovené v tejto smernici.Článok 6Členské štáty vytvoria meracie stanice na poskytovanie údajov nevyhnutných na uplatňovanie tejto smernice v súlade so špecifikáciami v prílohe III, konkrétne v oblastiach, kde je limitná hodnota prekročená alebo je pravdepodobnosť, že sa prekročí, a v oblastiach uvedených v článku 4.Takéto stanice môžu taktiež merať koncentráciu oxidu dusitého.Článok 71. Od 1. júla 1987 členské štáty informujú Komisiu, nie neskôr ako šesť mesiacov po skončení (31. december) ročného referenčného obdobia, o prípadoch, v ktorých limitná hodnota ustanovená v prílohe I bola presiahnutá, a o zaznamenaných koncentráciách.2. Členské štáty tiež upozornia Komisiu, nie neskôr ako jeden rok po skončení ročného referenčného obdobia, o príčinách týchto prípadov a o opatreniach, ktoré prijali, aby sa im vyhli.3. Navyše členské štáty budú informovať Komisiu na jej požiadanie o:- nameraných koncentráciách,- limitných hodnotách, termínoch a rozvrhoch, ktoré ustanovili,- akýchkoľvek primeraných opatreniach, ktoré prijali,týkajúcich sa oblastí uvedených v článku 4 ods. 1 a 2.Informácie musia byť dostupné verejnosti.Článok 8Komisia bude pravidelne uverejňovať celkovú správu o uplatňovaní tejto smernice.Článok 9Uplatňovanie opatrení prijatých v zmysle tejto smernice nesmie viesť k význačnému poškodeniu kvality ovzdušia v oblastiach mimomestských oblastí, kde úroveň znečistenia oxidom dusičitým v čase realizácie tejto smernice je nižšia v porovnaní s limitnou hodnotou ustanovenou v prílohe I.Článok 10Pri uplatňovaní tejto smernice členské štáty použijú:- buď referenčnú metódu analýzy uvedenú v prílohe IV,- alebo akúkoľvek inú metódu analýzy, ktorá bola Komisii predvedená ako ekvivalentná k referenčnej metóde.Článok 111. Ak členský štát uvažuje o stanovení hodnôt koncentrácie oxidu dusičitého v atmosfére v súlade s článkom 4 ods. 1 a 2 v regióne blízko hraníc s jedným alebo viacerými členskými štátmi, musí najprv uskutočniť konzultácie s príslušnými členskými štátmi. Komisia bude o tom informovaná a môže sa zúčastniť na týchto konzultáciách.2. Ak limitná hodnota uvedená v prílohe I alebo hodnoty uvedené v článku 4 ods. 1 a 2 — ktoré zabezpečujú, že neskoršie hodnoty boli predmetom konzultácií v súlade s odsekom 1 — sú alebo pravdepodobne sa prekročia po významnom znečistení, ktorého pôvod alebo možný pôvod je v inom členskom štáte, tak sa dotknutý členský štát zúčastní na konzultáciách s cieľom nápravy situácie. Komisia bude o tomto informovaná a môže sa zúčastniť na týchto konzultáciách.Článok 12Zmeny nevyhnutné na prispôsobenie špecifikácií v prílohe IV technickému pokroku sa prijmú v súlade s postupom uvedeným v článku 14. Tieto zmeny, priamo ani nepriamo, neovplyvnia limitnú hodnotu stanovenú v prílohe I.Článok 131. Na účely článku 12 sa zriadi Výbor pre prispôsobenie tejto smernice vedeckému a technickému pokroku, ďalej len "výbor", a bude zložený zo zástupcov členských štátov, ktorým predsedá zástupca Komisie.2. Výbor prijme vlastný rokovací poriadok.Článok 141. Ak sa má použiť postup stanovený v tomto článku, tak záležitosti predloží výboru jeho predseda buď z vlastnej iniciatívy, alebo na požiadanie zástupcu členského štátu.2. Zástupca Komisie predloží navrhované opatrenia na prijatie výboru. Výbor predloží svoje stanovisko k návrhu v rámci lehoty, ktorú stanoví predseda vzhľadom na naliehavosť veci. Rozhodnutia sa prijmú väčšinou 45 hlasov, hlasy členských štátov budú mať váhu podľa článku 148 ods. 2 zmluvy. Predseda nehlasuje.3. Komisia prijme navrhované opatrenia, ak sú v súlade so stanoviskom výboru.Ak navrhované opatrenia nie sú v súlade so stanoviskom výboru alebo ak nie je doručené žiadne stanovisko, Komisia bez meškania predloží Rade návrh opatrení, ktoré je potrebné prijať. Rada rozhodne kvalifikovanou väčšinou.Ak počas troch mesiacov od predloženia návrhu Rade táto nerozhodne, navrhované opatrenia prijme Komisia.Článok 151. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr k 1. januáru 1987. Bezodkladne o tom informujú Komisiu.2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 16Táto smernica je adresovaná členským štátom.V Bruseli 7. marca 1985Za RadupredsedaA. Biondi[1] Ú. v. ES C 258, 27.9.1983, s. 3.[2] Ú. v. ES C 337, 17.12.1984, s. 434.[3] Ú. v. ES C 206, 6.8.1984, s. 1.[4] Ú. v. ES C 112, 20.12.1973, s. 1.[5] Ú. v. ES C 139, 13.6.1977, s. 1.[6] Ú. v. ES C 46, 17.2.1983, s. 1.--------------------------------------------------PRÍLOHA ILIMITNÁ HODNOTA PRE OXID DUSIČITÝ(Limitná hodnota sa vyjadrí v μg/m3. Hodnota musí byť štandardizovaná v nasledujúcich podmienkach teploty a tlaku: 293o K a 101,3 kPa)Referenčné obdobie | Limitná hodnota pre oxid dusičitý |Rok | 200 |98. percentil vypočítaný z priemerných hodnôt za hodinu alebo z obdobia menšieho ako hodina zaznamenaných cez rok |--------------------------------------------------PRÍLOHA IISMERNÉ HODNOTY PRE OXID DUSIČITÝ(Limitná hodnota sa vyjadrí v μg/m3. Hodnota musí byť štandardizovaná v nasledujúcich podmienkach teploty a tlaku: 293o K a 101,3 kPa)Referenčné obdobie | Smerné hodnoty pre oxid dusičitý |Rok | 50 |50. percentil vypočítaný z priemerných hodnôt za hodinu alebo z obdobia menšieho ako hodina zaznamenaných cez rok |135 |98. percentil vypočítaný z priemerných hodnôt za hodinu alebo z obdobia menšieho ako hodina zaznamenaných cez rok |Rovnica uvedená v poznámke (2) pod čiarou prílohy I sa musí použiť pri výpočte týchto percent, hodnota q bude 0,50 pre 50. percentil a 0,98 pre 98. percentil.--------------------------------------------------PRÍLOHA IIIMONITOROVANIE KONCENTRÁCIE OXIDU DUSIČITÉHO1. Cieľom merania koncentrácií NO2 v životnom prostredí je čo možno najpresnejšie posúdiť individuálne riziko vystavenia prekročenia limitnej hodnoty; meracie body budú preto vybrané členskými štátmi kdekoľvek to bude možné na miestach, kde je toto riziko pravdepodobne najväčšie.Je potrebné vziať do úvahy dva odlišné prípady:1.1. oblasti nadmerne ovplyvnené znečistením z motorových vozidiel, a preto charakteristické blízkosťou ciest s hustou premávkou;1.2. rozsiahlejšie oblasti, v ktorých znečistenie z pevných zdrojov taktiež významne prispieva k zamoreniu.2. V prípade 1.1 budú meracie body vybrané takto:- na pokrytie príkladov hlavných typov oblastí, prevažne ovplyvnených znečistením z motorových vozidiel, konkrétne "kaňonové" ulice s hustou premávkou a s veľkou priepustnosťou,- až do tých možností, v ktorých koncentrácie NO2, ako sú špecifikované v odseku 1, sú takmer medzi najvyššími.3. Počet staníc, ktoré sa majú vytvoriť pre oblasti definované v odseku 1.2, by mal odrážať:- rozsah znečistenej oblasti,- nerovnomerné priestorové rozšírenie znečistenia.Výber miest by nemal zahŕňať "kaňonové" ulice s hustou premávkou a s veľkou priepustnosťou, ako sú definované v odseku 2, ak je tam nebezpečenstvo presiahnutia limitnej hodnoty následkom silného znečistenia z pevných zdrojov spaľovania.4. Konečné odčítavanie na prístrojoch sa uskutoční takým spôsobom, že hodinový priemer alebo priemer menší ako hodinový sa môže vypočítať v súlade s opatreniami prílohy I. S cieľom umožnenia vykonania kontrol budú dáta zálohované, ak:- limitná hodnota nebola presiahnutá, pokiaľ nebude zostavená nasledujúca pravidelná správa Komisie podľa článku 8,- limitná hodnota bola presiahnutá, pokiaľ neboli prijaté opatrenia podľa v článku 3.--------------------------------------------------PRÍLOHA IVREFERENČNÁ METÓDA ANALÝZY, KTORÁ SA MÁ POUŽÍVAŤ NA ÚČELY TEJTO SMERNICEReferenčná metóda analýzy, ktorá sa má použiť na určenie oxidu dusičitého, bude chemiluminiscenčná metóda opísaná v ISO norme DIS 7996.Jazykové verzie publikované ISO a akékoľvek iné verzie potvrdené Komisiou pre tieto metódy sa budú považovať za spoľahlivé.Pri používaní metód merania sa vezmú do úvahy nasledujúce body:1. Hlavica na odber vzoriek bude vo vzdialenosti najmenej 0,5 m od budov s cieľom vyhnutia sa tieniacim vplyvom.2. Zariadenia na odber vzoriek (potrubia a spojenia) budú z inertných materiálov (napr. sklo, PTFE, nehrdzavejúca oceľ), ktoré nemenia koncentráciu NO2.3. Zariadenie na odber vzoriek medzi hlavicou na odber vzoriek a nástrojom bude čo najkratšie. Čas spotrebovaný na odber vzoriek hodnoty plynu na prechod cez zariadenie na odber vzoriek nesmie presiahnuť 10 sekúnd.4. Vstup hlavice na odber vzoriek musí byť ochránený pred dažďom a hmyzom. Ak sa používa filter, vyberie sa a udržiava (pravidelné čistenie) tak, aby čo najmenej vplýval na koncentráciu NO2.5. Musí sa zamedziť kondenzácii v zariadení na odber vzoriek.6. Zariadenie na odber vzoriek sa musí pravidelne čistiť, berúc do úvahy miestne podmienky.7. Odber vzoriek nesmie byť ovplyvnený vylučovaním plynov zo zariadenia alebo vylučovaním z kalibračného systému.8. Odber vzoriek na hlavici na odber vzoriek nesmie byť ovplyvnený pripojenými inštaláciami (klimatizácia alebo vybavenie prenášajúce údaje).9. Musia sa prijať všetky nevyhnutné opatrenia na zabránenie teplotným zmenám, ktoré by mohli následne spôsobiť nadmerné percento chýb merania.10. Nástroje sa musia pravidelne kalibrovať.11. Zariadenie na odber vzoriek musí byť vzduchotesné a miera prietoku sa musí pravidelne kontrolovať.--------------------------------------------------